Rod Phillips

## Rhodri Elgan Phillips

Dyn ifanc â gradd yn y gyfraith a benderfynodd fynd yn heddwas.

Pan ddaeth i Gwmderi gyntaf roedd ganddo un gelyn o'r dechrau, sef Sarjant Glyn James. Ceisiodd Glyn ei orau i droi bywyd Rod yn uffern, ond er gwaethaf pob rhwystr roedd Rod yn llwyddo yn ei waith ac yn eithaf poblogaidd.

Methiant, fodd bynnag oedd Rod yn ei fywyd personol.

Gadawodd Catherine ei gariad ef ar ôl iddo benderfynu ymuno a'r heddlu, ond daeth i feddwl ei fod wedi darganfod y ferch berffaith yn Gina Walters.

Closiodd y ddau pan helpodd Rod Gina i ddarganfod ei thad naturiol Robert Jones. Yn dilyn ei siom ar ôl iddi cael ei gwrthod ganddo difrifolodd ei perthynas â Rod.

Yn y man, darganfu Gina ei bod yn feichiog. Gyda'r berthynas a yn megis dechrau a Rod yn poeni am ei yrfa, yn ei meddwl hi doedd him ond un ateb - cael erthyliad. Bu i'r profiad bron â'i danfon o'i chof gyda euogrwydd pan fu farw John Rees, ei nai bychan a mab Denzil ag Eileen.

Er mwyn ceisio cael ychydig o hwyl yn ystod y gaeaf perswadiodd Meira Ellis Gina, Rod a Llew Matthews i fynd i ffwrdd gyda hi am benwythnos Datrys a Dirgelwch. Trodd y penwythnos yn hunllef wrth i Rod a Gina ffraeo'n ddi-baid. Diwedd yr holl firi fu i Gina gysgu gyda Llew gyda chanlyniadau trychinebus, roedd Gina'n disgwyl.

Er gwethaf ansicrwydd Gina ynghlyn â thad ei phlentyn, priododd â Rod. Nid oedd Llew yn hapus o gwbl â'i phenderfyniad a dechreuodd ei phlagio'n ddi-baid. Mewn parti peintio ym Mhenrhewl datblygodd ffrae rhyngddynt a sylweddolodd Meira fod rhywbeth yn mynd ymlaen rhwng y ddau. Ar ôl mynd adref cyfaddefodd Llew y cwbl wrthi a gadawodd Meria ef. Addawodd, serch hynnu, na fydai'n dweud yr un gair wrth Rod am y peth.

Wrth i enedigaeth ei babi ddynesu penderfynodd Gina ddweud y cwbl wrth Rod am ei noson gyda Llew ac am y posibilrwydd mai ef oedd y tad. Aeth Rod yn wallgof a gadawodd Gina ar unwaith. Torrodd hithau ei chalon a phan anwyd Gwen yn 1994 gobeithiai y byddai Rod yn dychwelyd, ond unig ddiddordeb Rod oedd darganfod pwy oedd tad iawn Gwen.

Cafodd brofion DNA a darganfu mai ef oedd y tad naturiol. Ymwelodd â Gwen yn aml ond heb faddau i Gina.

Yn 1995 cychwynodd Rod a Gina geisio ailafael yn eu priodas. Penderfynodd Rod drefnu penwythnos arbennig i Gina a Gwen - penwythnos pedd yn mynd i fod yn llawn syrpreis. Syrpries Gina, fodd bynnag, oedd gweld Rod yn dwyn Gwen oddi arni a dianc i Seland Newydd.

Wrth i Gina geisio cael Gwen yn ôl symudodd Rod eto - i Barhain y tro hwn.

### **Dychwelyd i Gwmderi**

Dechwelodd Rod yn annisgwyl ar gyfer angladd ei ffrind Glan Morris yn 1996. Cafodd Gina sioc ofnadwy wrth sylwi arno yn gefn er eglwys ond a’r gwasanaeth ar ei ganol nid oedd yn bosib iddi ymateb. Dihangodd Rod cyn diwedd yr angladd a chollodd Gina ei chyfle i’w wynebu.

Y diwrnod canlynol ymddangosodd yn y Deri i gydymdeimlo a Jean McGurk a datgelodd fod Gwen yn dal i fod ym Mahrain ag y byddai’n dychwelyd yno ei hun y prynhawn yno.

Ar ei ffordd i’r ysbyty digwydd bod i Gina ddod ar ei draws mewn gorsaf petrol. Er ffrae enfawr llwyddodd Rod i adael heb gynnig llygedyn o obaith i Gina gael gweld ei merch eto.

Rhai wythnosau yn ddiweddarach cafodd Gina sioc i ddod ar draws Rod unwaith eto - y tro yma gyda Gwen. Roedd wedi penderfynu dychwelyd i'r ardal i gael bod yn agos i'w deulu. Er nad oedd ganddo unrhyw fwriad dweud wrth Gina ei fod yn ôl yn wreiddiol cychwynnodd Rod fwynhau ei phoenydio a cheisio cael ymateb allan ohoni i ddangos ei bod hi'n anaddas i edrych ar ôl Gwen.

Trodd Gina at Jon Markham a'r gyfraith i geisio cael Gwen yn ôl drwy ddulliau cyfreithiol. Er i Jon geisio cael Gina i gyfaddawdu a dod i drefniant gyda Rod roedd hithau yn benderfynol o fynd a'r achos ger bron llys ag i gwffio ar gyfer warchodaeth lawn o'i merch.

Llwyddodd Laura Metcalfe ddadlau'r achos interim ar ran Gina, ac er mawr sioc i Rod cafodd Gina warchodaeth dros dro a daeth Gwen adref i rif 7 at ei mam.

### **Twyll tabledi**

Nid oedd Rod yn hapus i adael y sefyllfa a pharhaodd i geisio ei orau i godi gwrychyn Gina. Ar un ymweliad gwelodd ei gyfle wrth ddod ar draws tabledi gwrth iselder Gina. Aeth ati i gael gwared ar gynnwys y tabledi a'i disodli gyda halen. Parhaodd Gina i gymryd y tabledi heb unrhyw amcan fod Rod wedi ymyrryd a nhw ac o fewn dim cychwynnodd hi droi yn fyr amynedd ac anghofus.

Wedi digwyddiad ar faes yr Eisteddfod pan aeth Gwen ar goll, ac ambell i achos arall o ymddwyn yn anghofus cychwynnodd rai o'r pentrefwyr amau ei chyflwr meddyliol. Gofynnodd Gina am help gan Dr Rachel Price ac wedi profion daeth yn amlwg fod rhywun wedi ymyrryd a thabledi Gina. Heb brawf mai Rod oedd yn gyfrifol nid oedd yn bosib defnyddio ei drosedd yn ei erbyn yn y llys ond aeth Doreen Bevan ati i wneud yn siŵr fod pawb yn gwybod beth oedd wedi ei wneud.

Wedi'r cyfnod interim ddod i ben daeth yr achos llys terfynol i benderfynu ar ofal Gwen. Gyda Laura Metcalfe yn ei chynrychioli unwaith eto llwyddodd Gina i ennill gwarchodaeth lawn.

Yn dilyn marwolaeth Gina yn 1998 cyntunodd Rod i adael i Maureen Walters a Denzil gael gwarchodaeth o Gwen tros dro er lles ei ferch, ond blwyddyn yn ddiweddarach penderfynnodd fod yr amser wedi dod i Gwen symyd i Bahrain ato. Penderfynodd Maureen ymuno a nhw i warchod ar ôl Gwen yn swyddogol.
Categori:Cyn Gymeriadau
Categori:Heddlu
Categori:Preswylwyr Rhif 7, Stryd Fawr
Categori:Dyfodiadau 1991
Categori:Ymadawiadau 1995
Categori:Cymeriadau
Categori:Gwestai 1996
Categori:Gwestai 1998
Categori:Gwestai 1999